
KAPITOLA 1 


Dymiaca hrobka ja 


A a krypta s oblou sčernetou strechou a dávno za- 


šlým bronzovým nápisom Familie Geldersmann stála medzi 
dvoma hrubočiznými jedľami. Už asi štvrť hodiny ju nehybne 
pozorovala tmavá silueta postávajúca vo večernej temnote ne- 
ďalekého tujového hájika. 


Krátko pred pol deviatou sa to stalo zas. Z bočného okrúhleho 
okienka vyvanul jemný opar. Hladko preplynul okolo kovanej 
mriežky v tvare kríža a lístím voňajúci vzduch ho pokojne nie- 
sol pomedzi okolité náhrobky. Muž medzi tujami využil hu- 
kot vlaku doliehajúci z diaľky a nečujne prekízol k susednej 
domčekovitej hrobke. Kdesi zaštebotal drozd. Cez nezaskle- 
ný vetrací priezor sa do jesenného šera preťahoval nový bela- 
vý obláčik, ktorý teraz musel preplávať tesne ponad mužovou 
hlavou. 


Dlhú chvíľu potom sa nedialo vôbec nič. Prikradnutý muž 1ba 

pozorne načúval a tvrdým pohľadom skúmal okolie dymiacej 
krypty. Nakoniec veľmi opatrne vsunul ruku pod zvrehník a z 
podpazušia vytiahol čosi podlhovasté. Pomaličky siahol aj do 
spodného vrecka a na vyčnievajúci koniec vytaseného pred- 
metu nehlučne našrúboval hrubší nástavec. Mierlac takto pre- 
díženou hlavňou dohora, presúval sa zo strany smerom k zad- 
nému nárožiu pozorovanej hrobnej stavby. 


K priečeliu zostávalo iba niekoľko metrov. Zachrapčanie roz- 
šliapnutej halúzky alebo listu v poslednom úseku nenápadného 
postupu by bolo hrubou chybou. Najprehľadnejšou sa javila 
cesta po dláždenej ochodzi lemujúcej kamenné základy cieľo- 
vého pietného prístrešku. Špička vyleštenej topánky ukra- 
domky odsúvala spopod nôh list za listom a bez najmenšieho 
šuchnutia pripravovala pôdu pre profesionálne zavfšenie pri- 
bližovacej taktiky. 


Chrbtom prilepený o bočný múr, obozretný elegán sa postupne 
prepracoval až po čelný roh. S prstom na spúšti, pozorne vy- 
sunul ústie svojej zbrane pred točito vytesávaný žulový stíp. 
Hladký postup mu nepríjemne skomplikoval hlboký dažďový 
žľab vyplnený mazľavým obsahom, ponad ktorý musel riskan- 
tne prehupnúť. Bleskurýchle pohyby však neboli pre masko- 
vanú postavu očividne nijakým problémom. Mrštná tmavá s1- 
ľueta premyslene využila nadobudnutú rýchlosť a v jednom 
mihu sa prešmykla okolo rohového piliera až do prítmia pred- 
ného podstrešia. 


Ostražitý prieskumník najprv zopár minút bez pohybu vyčká- 
val, kým sa odhodlal k ďalšiemu tichému postupu. Akonáhle 

Jeho napriamená paža bezpečne dočiahla až k presklenému vý- 
rezu vo vstupných vrátach, napol všetky svaly a nachystal sa 
na nepredvídané prekvapenia. Zakrádal sa ešte obozretnejšie, 
až sa hlavou dostal k najbližšiemu okraju zaprášeného skla. 
Po pomaličkom nahliadnutí cez mrežovanie vchodovej brány 
mu ruka náhle ochabla a jeho tvárou preletel sotva badateľný 
náznak úľavy: 

—Dobrý večer...— prehovoril lakonicky smerom dovnútra a 
pištoľ schoval pod zvrchník. —Výborne zariadený salón. Ne- 
mal by som vám sem dopraviť aj daktorú z vašich pecí? 

—Á, Hubert...! Vitajte. Idete z maškarného plesu? 


V diaľke zahúkala sova. 


— Piecku, vravíte?— pokračoval hlas z hrobky. —Možno sa 
budete diviť, ale to vôbec nie je zlá myšlienka. Kto by bol o 
vás hádal, že oplývate toľkým súcitom s usedeným pozorova- 
teľom? Alebo ste azda zasršali zmyslom pre romantiku?? AJ 
keď sa musím priznať, niekedy si vôbec nie som istý, či svoje 
otázky myslíte úprimne, alebo s prímesou sarkazmu. Nech sa 
páči, nestojte tu predsa vo dverách. Ešte by ste nebodaj mohli 
domácim vyniesť spánok. Sadnite si. 


Ozbrojený muž si trochu neveriacky prezrel čalúnené kreslo, 
ktoré mu jeho hostiteľ tak veľkoryso ponúkol. Zachoval však 
pokojnú tvár a o niekoľko sekúnd vyzeral byť s novým štýlom 
zariaďovania hrobiek úplne stotožnený. 


—Milý Hubert, dbali ste na všetky pokyny o nenápadnosti? 
Nesledoval vás nikto? 

—Mňa? Mňa určite nie...— sucho odvetil prichádzajúci. 
—šste tu o dobrú hodinu skôr. O dvadsaťtri metrov vedľa ako 
bolo naše dohodnuté miesto. Niečo vás, m, vychýlilo z dráhy? 
Ostrejšie nápoje, podávali na karnevale? Mimochodom, dobrá 
škraboška. Pristane vám. Čím ste boli? Fantómom z opery? 
—Vaše dymové signály ma vychýlili. Tie nenápadné...— ne- 
nechal sa vykoľajiť ozbrojenec a podpichovačné poznámky 
povznesene odignoroval. Koženú tvárovú masku však radšej 
pohotovo schoval do špeciálneho vrecka pri malej vyslelačke 
upevnenej na vnútornej strane svojho kabáta. 

— Ach, tým sa vôbec neznepokojujte. Ovzdušie mám pod ab- 
solútnou kontrolou.— nenúteným tónom ubezpečoval roztrp- 
čeného návštevníka uvoľnený fajčiar. —Máte dobrý postreh. 
To sl na vás cením. 

— Predpokladám správne? V tom foteli vás sem aj s rozžha- 
venou fajkou nebadane doniesli až z Hmlistej?— neodpustil 
si príchodzí ešte jednu otázku prednesenú so stoickým kľu- 
dom. —WNesledoval vás pri tom nikto? Hasiči, napríklad? A- 
lebo odborní pracovníci v bielych plášťoch? 


Hostiteľova ruka s náustkom vodnej fajky ustrnula na polceste 
k perám a jeho obočie sa nevdojak nadvihlo. Po chvíľke mu 
však jeden kútik vykrivilo do úsmevu a zmierlivo pozname- 
nal: 

—o0Och...! Hubert a, humor..." Ktože by to na vás povedal?! 
Teraz vám zjavne 1šlo o čistú iróniu. Celkom vydarenú, mu- 
sím uznať. Úprimne gratulujem. Takže... Dovoľte mi dedu- 
kovať... Štyri : nula? Dobre rátam svoju výhru? 


Hosť nijako nereagoval. 

— Priznajte, že ste vyvedený z miery, milý Hubert. Po štvrtý 
raz, odkedy ste prekročili bočnú bránku cintorína. Som si istý, 
že ani približne nedokážete odhadnúť účel nášho stretnutia. 
Zvolené miesto a čas vás doslova mätú. Výber prostredia vám 
pripadá divný. Napriek tomu vášmu výcviku, teraz vás napíňa 
Iba obyčajný úžas. Možno 1 strach. Nemám pravdu? Bojíte 
sa, Hubert? 


Muž v plášti prechádzal pohľadom od vyrývaného staroanglic- 
kého čajníka cez tepanú mosadznú misku plnú pečených gaš- 
tanov až k drôtom vedúcim z objemného kufríka priamo do 
hostiteľových topánok: 

—Nerozumiem vám. Čo konkrétne divné máte na mys-...— 
nestihol dopovedať otázku, lebo vonku dvakrát zakrákal hav- 
ran a hostiteľ bleskovo zhodil deku zo svojich kolien. Odpojil 
topánkové drôty a učupil sa za spodnou časťou vstupnej brá- 
ny. 


Hubert ho bez otázok či najmenšieho zaváhania automaticky 
nasledoval. Priskočil k druhému krídlu a s vážnym pohľadom 
čakal na ďalšie inštrukcie. 

—Tie dvere!— šepkal hostiteľ. —Musíme 1ch čo najrýchlej- 
šie dovrieť. Potichu! 


Obaja muži mali čo robiť, aby ťažkú bránu nebadane zatvorili. 
Zapierali sa zdola do obrovskej kľučky aj do ozdobného mre- 
žovania, aby odľahčili staré pánty a oslabili 1ch škripot. 


Havran zaškriekal trikrát a po necelej minúte sa začalo pribli- 

žovať vržďanie štrku pod pneumatikami. Mrežami dvakrát 
preletel svetelný lúč a stratil sa kdesi medzi hrobmi. 

— Policajná hliadka. Mali tu byť o ôsmej, vtedy sa má cinto- 
rín zamykať.— vysvetľoval prikrčený hostiteľ. 


Zahúkala sova. Hostiteľ sa dvihol a fúkal si do dlaní: 

—ľTľak, to by sme mali. Do rána by sem nemala zavítať živá 
duša. Možno sa dostaví jedna neživá, ak budeme mať dnes v 
noci šťastie. Dúfajme... Fúúú, ale začína byť ozaj chladno. 
Napadaného dreva by bolo po okolí dosť... Navrhoval! ste, 
dobre som vám rozumel, pec, Hubert? 

— Prosím, pán doktor? 

—MNo, neponúkli ste sa vari dobrovoľne? 

—Na prinesenie niektorej z mojich pecí? 


Hubertov pohľad nevdojak padol na mechanický kľukový gra- 
mofón v úzadí hrobky. S hrôzou mu dochádzalo, že jeho sar- 
kasticky myslená poznámka mohla byť zo strany v kresle roz- 
valeného hostiteľa pochopená ako úplne vážny návrh. V roz- 
pakoch váhal, ako by mal čo najsprávnejšie zareagovať, aby 
realizáciu bláznivej myšlienky podľa možnosti odvrátil. 


Doktor Barton sa pobavene načiahol za papierovým mechom 
ležiacim na žulovej dlážke: 

—MNech sa páči...— usmial sa popod nos a nadvihol kamenný 
poklopček na postrannej rímse. Do oválneho otvoru nasypal z 
vreca drevné uhlie a polial ho benzínom. Dieru opäť zakryl a 
škrtnutú zápalku priložil niekam pod gotický previs. Ozvalo 
sa vzbíknutie a doktor Barton preložil čajník zo stolíka na hre- 

Jivú plochu. —Ako vidíte, nič nemusíte nosiť. Pohotovostnú 
piecku tu nejakých pár storočí majú. Pevne zabudovanú. Ak 
doposiaľ nič 1iné, toto vás už rozhodne muselo ohromiť: do- 
hodneme sa na päť : nula? Ak uznáte svoju prehru, tak vám 
na oplátku zariadim ten vami vysnívaný špeciálny transport. 
Nie mňa, ale vás odtiaľto odnesesú vo foteli, pohodlne až do- 
mov. Máte moje slovo. Čo poviete? 


Hubert sa tváril nepreniknuteľne. 


—Hn, to je veru vznešená vážnosť, ktorou si ma dnes večer 
ctíte... Budem hádať vašu minulosť.— zmenil doktor Barton 
taktiku rozhovoru, keď sa opäť usadil v pohodlnom kresle a 
privoňal k otvorenému balíčku s hnedastou čajovinou. —An- 
glická džentlmenská výchova. Avšak pravdepodobne nie pria- 
mo v Británii, ale len kdesi v bývalých kolóniách. Do Spoje- 
ného Kráľovstva ste sa dostali 1ba na pár rokov, kvôli formál- 
nemu dokončeniu štúdia. Nejaký magisterský titul, najskôr? 


—MNeprotirečíte?— povzbudzoval doktor Barton viaznuci roz- 
hovor, keď mu v nasledujúcej minúte bolo jedinou odpoveďou 
Iba zašumenie lístia na žltnúcich stromoch. —Ako sa mi za- 
tiaľ darí? Žiaľ, presnú tému vašej diplomovej práce si netrú- 
fam len tak odhadnúť. Tipoval by som niečo v štýle "Vzťah u- 
hlovej rýchlosti pravej paže pri ľavom háku k dlžke hojenia 
trieštivej zlomeniny čeľustnej kosti u protivníkov v predškol- 
skom a strednom veku", ale môžem sa mýliť. Prekvapte ma, 
prosím. 


—Hm...— pokračoval neúspešný monológ: —Opäť 1ba ti- 

cho. Kto mlčí, ten svedčí. Potom vo vašom živote nasledoval 
už 1ba intenzívny výcvik. Roky tvrdého drilu. Totálna preme- 
na na supertvrdého agenta. Ktorý nepohne ani brvou, ani keby 
Mesiac zostúpil z oblohy. 

— Požiadali ste ma o pomoc. Potrebujete moje služby, alebo o 
čo vám v tom foteli ide?— odmerane sa opýtal Hubert. 

—MNIie. Vaše služby tentoraz vôbec nepotrebujem. Vašu po- 
moc si však budem nesmierne ceniť a s radosťou ju uvítam. 
Ale ani tú, keď sa to tak vezme, vlastne nevyhnutne nepotre- 
bujerm... 

—PTľak potom je namieste zbohom, ctený pán doktor? 


Hubert sa zdvorilo uklonil a pokojne sa pobral na odchod. 


—Nech ti cestu osvetlí Azúrový Minaret.— predniesol za ním 
doktor Barton. 


Razom stuhnutý Hubert akoby prirástol k zemi. 
— Tretia brána je zapečatená.— dodal doktor. 


Hubert sa pomaly obrátil: 

—Tak je to správne a tak si to želá Sáb. 

—AŽ kým nepríde čas. 

—Kým nenastane doba skál a kým slovo nezažiari. 

—Kniha ti bude znamením.— dokončil doktor Barton výme- 
nu sprisahaneckých replík a medzi prstami držal zlatistý prsteň 
so žiarivým kameňom sýtej vínovočervenej farby. —Šesť : 
nula? Takýto zvrat situácie ste predsa nijako nemohli predpo- 
kladať. 

— Čakám na vaše rozkazy.— ignoroval doktorovu zádrapku 
flegmatický Hubert. 


Doktor Barton si opäť pripol elektrické káble na topánky a aj 
svojmu spoločníkovi podával podobný zväzok drôtov zakon- 
čený krokosvorkami: 

— Ak vám môžem priateľsky poradiť, zapojte si 1ch čo naj- 
skôr. Pokiaľ by ste však veľmi chceli o tretej nadránom po- 
skakovať ako klaun na drevených štuligách, vašu preferenciu 
stuhnutých nôh budem plne rešpektovať. Omnoho radšej by 
som ale uprednostnil svižného spolupracovníka v dobrej for- 
me. Vrecúško pražených mandlí aj svoje výhrevné vložky 
nájdete za operadlom. Čaká nás dlhá októbrová noc. 

KAPITOLA 2 


Fotografia ducha 


JÍ.. odkryli ukrojený Mesiac stojaci nevysoko nad 
obzorom. Orosené siluety hrobov sa perlivo zaleskli a vrhli 
pretiahnuté tlene. Starým cintorínom sa nieslo mäkké zahúka- 


Dvaja triezvi muži pred sebou vidia iba prázdny cintorín. Fo- 
tografia však ukazuje ešte aj čosi iné: Vo vzduchu sa vznáša 
nejasná hmlistá mátoha! Ako sa majú zachovať racionálni prí- 
vrženci vedy? Začína sa zložitý výskum nepochopiteľného ja- 
VU... 


ČÍTAJTE ĎALEJ! 

